text: [{"text_idx": "#000001", "text": "Ti\u0301verri eydna\u00f0ist ikki av a\u0301lvara at byggja vi\u0301\u00f0ari uppa\u0301 Ska\u0301la sigurin og vinna a\u0301 AB vi\u00f0 Sto\u0301ra\u0301. Dysturin enda\u00f0i 1-1 og li\u00f0ini deildu stigini millum si\u0301n. Vi\u00f0 einum sigri h\u00f8vdu vit annars lyft okkum upp um EB/Streym, men mugu enn taka til takkar vi\u00f0 seks stigum og eitt a\u0301ttanda pla\u0301ss."}, {"text_idx": "#000002", "text": "Li\u00f0i\u00f0 sum Michael Winter hev\u00f0i tiki\u00f0 vi\u00f0 til dystin sunnudagin var hetta:"}, {"text_idx": "#000005", "text": "Stutt og greitt kann sigast, at talan var upp ein r\u00e6ttuliga o\u0301skipa\u00f0an dyst, ja hann var heldur kaotiskur, fra\u0301 byrjan til enda."}, {"text_idx": "#000006", "text": "Onkrir ma\u0301lm\u00f8guleikar spurdist burturu\u0301r i\u0301 fyrst ha\u0301lvleiki, millum anna\u00f0 hev\u00f0i Ingason ein go\u0301\u00f0an m\u00f8guleika longu eftir a\u0301tta minuttir, ta\u0301 hann fekk eina fi\u0301na avlevering fra\u0301 W\u00f8ldike, men Poul brendi ein m\u00f8guleika, sum hann, samb\u00e6rt fra\u0301s\u00f8gumanninum, nokk a\u0301tt fingi\u00f0 meira burturu\u0301r."}, {"text_idx": "#000008", "text": "Vit leggja okkum a\u0301 odda eftir einum korti\u00f0, ta\u0301 M\u00f8ller f\u00e6r lagt bo\u0301ltin inn til Johannesen, sum bert skuldi seta h\u00f8vdi\u00f0 a\u0301 og so var ma\u0301l. Fyrsta ma\u0301li\u00f0 hja\u0301 unga leikaranum, i\u00f0 er sonur Jo\u0301n og Heidi."}, {"text_idx": "#000009", "text": "Ti\u0301verri javnar AB skjo\u0301tt, men lukkuti\u0301\u00f0 so bleiv bri\u0301ksla\u00f0 fyri fri\u0301sparki. Men ta\u0301 37 minuttir eru leiktir, ta\u0301 riggar ikki meira og Ndende er o\u0301heppin og ger sja\u0301lvma\u0301l."}, {"text_idx": "#000010", "text": "1-1 og hetta bleiv eisini endast\u00f8\u00f0an b\u00e6\u00f0i a\u0301 fyrsta ha\u0301lvleiki, men eisini i\u0301 dystinum, ti\u0301 har komu ikki fleiri ma\u0301l. M\u00f8guliga vi\u00f0 eitt sindur meira hepni kundi Ingason havt skalla bo\u0301ltin i\u0301 ma\u0301li\u00f0, ta\u0301 gott og v\u00e6l ein ti\u0301mi var farin. Onkur vildi eisini vera vi\u00f0 at TB m\u00f8guliga bleiv sny\u0301tt fyri straffi, ta\u0301 ein AB\u2019ari hev\u00f0i armin naka\u00f0 h\u00f8gt uppi i\u0301 egnum brotssteigi. I\u0301 evstu l\u00f8tu er n\u00e6r vi\u00f0 aftur, men AB f\u00e6r vart fyri a\u0301 sja\u0301lvari ma\u0301lstrikuni."}, {"text_idx": "#000011", "text": "N\u00e6sti dystur er i\u0301mo\u0301ti I\u0301F i\u0301 Fuglafir\u00f0i, hann ver\u00f0ur sunnudagin 28. juni."}]